ועדת הכספים, כנסת 20, פרוטוקול מספר 1216, 2019-01-01 12:40

משה גפני: אנחנו מסיימים את הדיון בהצעת חוק הפיקוח על שירותים פיננסיים (שירותים פיננסיים מוסדרים) (תיקון) (שירותי פיקדון ואשראי בלא ריבית), התשע"ז-2016.

משה גפני: הפכנו את הנושא של הטבות המס להסתייגות על שמות חברי הכנסת שהגישו את החוק ואתמול ביקשתי שזה ייכנס לתוך החוק.

משה גפני: זה יופיע כהסתייגות.

משה גפני: שגית, אני מבקש לדעת לגבי הניסוחים.

שגית אפיק: ממשרד המשפטים ביקשו לעשות תיקון ניסוח שקשור בהוראות העקיפות שהכנסנו ביחס להסכמי היישום הבינלאומיים של הפטקא וה-CRS.

שגית אפיק: תסבירי מה אתם מבקשים.

שגית אפיק: תסבירי במילים ואחר כך נגיד את הניסוח.

אלישבע לסרי: אנחנו מבקשים שמה-1 באוגוסט 2018, אז הוראת המעבר של הפטקא מסתיימת, אנחנו בעד תחילת יום התחילה של חוק הגמ"חים שאני מבינה שהוא ה-1 בינואר 2022 אלא אם כן יש דחייה.

אלישבע לסרי: בהתאם ליום התחילה של החוק, יראו גמ"ח כמוסד ציבורי לעניין הפטקא ולעניין תקנות ה-CRS.

אלישבע לסרי: זה אומר שהם יהיו פטורים בתקופה הזאת מדיווח.

שגית אפיק: לא הסברת מה התיקון שאתם מבקשים.

שגית אפיק: למעשה נוצר מצב כתוצאה מזה שאנחנו ניסחנו, לקחנו את ההגדרה של מוסדות גמ"חים ואמרנו שלא יחולו לגביהם הסכמי הפטקא וה-CRS.

שגית אפיק: נוצר מצב שהעלתה פרידה טענה שיכול להשתמע מזה שבהסכמי יישום בינלאומיים אחרים, לכאורה אנחנו הופכים גם יחיד שהוא גמ"ח כי גמ"ח לא חייב להיות, הופכים אותו כאילו הוא מוסד ציבורי כי אנחנו אומרים שיראו אותו כמוסד ציבורי לצורך הסכמי היישום הבינלאומיים.

שגית אפיק: לכן הם מבקשים שאנחנו לא נכתוב את הגמ"ח שהוא כולל גם יחיד וגם עמותה או חלף, אלא אנחנו נכתוב שזה מי שעוסק במתן אשראי וכולי.

שגית אפיק: זאת אומרת, את עצם מהות ההגדרה.

שגית אפיק: לפי מה שאני מבינה הבקשה שלכם כאן היא לא בקשה שתפגע או תצמצם ביחס לגמ"חים וגם זאת תהיה הפרשנות שלכם.

שגית אפיק: אני רוצה שתגידי את זה לפרוטוקול, שזאת תהיה הפרשנות שלכם גם ביחס לפטקא, גם ביחס ל-CRS, ביחס למוסדות לגמילות חסדים.

שגית אפיק: הם יוחרגו מזה כמוסד ציבורי לצורך העניין וכך ביחס להסכמים אחרים שיהיו בעתיד, אם יהיו, בשיתופי פעולה עם מדינות אחרות, יראו בגמ"חים כמוסדות ציבור למעט יחידים שהם יחידים ולגביהם ממילא זה לא רלוונטי.

אלישבע לסרי: כן.

אלישבע לסרי: אני מסכימה לפרשנות שניתנה כאן.

שגית אפיק: אתם תתנו את הפרשנות הזאת.

אלישבע לסרי: אנחנו אכן ניתן את הפרשנות הזאת.

שגית אפיק: לכן אנחנו נקבל את תיקון הניסוח שהיא מבקשת.

מיקי לוי: נחמד, אבל מה יקרה מחר?

מיקי לוי: האם יש מקום לכתוב את הפרשנות הזאת?

שגית אפיק: לכן אנחנו ניסחנו את זה רחב.

שגית אפיק: אני לא יודעת.

שלומית ארליך: על אף האמור בסעיפים 135, לתקופה שמיום כ' באב התשע"ח (1 באוגוסט 2018) ועד יום תחילתו של החוק להסדרת מתן שירותי פיקדון ואשראי בלא ריבית על ידי מוסדות לגמילות חסדים התשע"ט-2019, בסעיף זה – חוק מוסדות לגמילות חסדים, יראו – אנחנו כתבנו – מוסד לגמילות חסדים כמוסד ציבורי.

שלומית ארליך: בעצם התיקון הוא: יראו עמותה או חברה לתועלת הציבור שעיסוקה במתן אשראי שאינו נושא ריבית ליחיד או לאחר שעיסוקו במתן אשראי כאמור, כמוסד ציבורי כהגדרתו בסעיף 9(2) לעניין יישום הסכם בינלאומי – את זה אנחנו כתבנו - הסכם לחילופי מידע, הסכם יישום או הסכם פטקא, והם מבקשים להוסיף: אם נמסר למוסד הפיננסי המדווח אישור של רואה חשבון על הגשת דוח שנתי לרשות המסים לפי סעיף 9(2).

שלומית ארליך: זו הוראה שמתייחסת רק לפטקא?

שלומית ארליך: אנחנו מכניסים את זה בסוף ולכן אני שואלת, כדי שלא יהיו אי הבנות.

שלומית ארליך: ההוראה הזאת, אם נמסר למוסד הפיננסי המדווח, זה חל לגבי הסכם פטקא בלבד.

שלומית ארליך: נכון?

אלישבע לסרי: זה חל על הכול.

אלישבע לסרי: גם על ה-CRS.

שגית אפיק: ההגשה של 9(2) היום היא על ידי רואה חשבון בפקודת מס הכנסה.

שלומית ארליך: הסיפה שבעצם הייתה קיימת.

שלומית ארליך: לעניין זה ריבית, כהגדרתה בסעיף 2(א) לחוק הפיקוח על שירותים פיננסיים מוסדרים, התשע"ו-2016.

שלומית ארליך: תחילתו של חוק מוסדות לגמילות חסדים בהתאם לסעיף שייקבע בהצעת החוק תוארך התקופה האמורה בסעיף קטן (א).

משה גפני: שגית, יש בעיה?

שגית אפיק: לא.

משה גפני: עוד משהו?

שגית אפיק: אני אומר שתי מילים לעניין המנכ"ל.

שגית אפיק: לקראת סוף הישיבה אתמול היה אולי חוסר בהירות ואני אבהיר.

משה גפני: מבחינתי הייתה בהירות מוחלטת.

משה גפני: אני אמרתי שזה באופן חד משמעי ואפילו נימקתי את זה.

משה גפני: אני אמרתי שאתם לא יכולים להטיל פתאום הוצאות חדשות על דבר שלא קיים.

משה גפני: למנות מנכ"ל או יהיו חייבים ויקבלו קנס אם לא ימנו מישהו שאחראי על כל העניין.

משה גפני: אין דבר כזה.

משה גפני: אני סירבתי מכל וכל ונימקתי.

שגית אפיק: אתה סירבת להטלת עיצום כספי על מוסד לגמילות חסדים שלא ימנה.

משה גפני: כן.

משה גפני: את כל הכסף שהם מקבלים, או בתרומות או בפיקדונות, הם מלווים אותו ומוציאים אותו החוצה.

משה גפני: נותנים לאלמנה.

משה גפני: אני לא הסכמתי בשום פנים ואופן.

משה גפני: פתאום אני בא ומטיל הוצאות על הגמ"חים?

משה גפני: נימקתי את זה כמה פעמים.

שגית אפיק: זאת אומרת, לא ייכנס עיצום למוסד שלא ימנה.

משה גפני: בשום אופן.

שגית אפיק: כל יתר ההוראות נשארות אותו הדבר.

משה גפני: כן.

שגית אפיק: אתה יכול להצביע.

משה גפני: את ההסתייגות אנחנו מעלים למליאה.

משה גפני: מי בעד אישור הצעת החוק עם ההסברים שניתנו כאן, יותר נכון הבהרות?

משה גפני: אלה לא שינויים אלא הבהרות של מה שהיה בדיוני הוועדה.

משה גפני: מי בעד?

משה גפני: מי נגד?

משה גפני: בעד – רוב

משה גפני: הצעת חוק הפיקוח על שירותים פיננסיים (שירותים פיננסיים מוסדרים) (תיקון) (שירותי פיקדון ואשראי בלא ריבית), התשע"ז-2016 נתקבלה.

משה גפני: הצעת החוק אושרה בלי הטבות המס.

שגית אפיק: זה הפך להיות הסתייגות.

משה גפני: כן.

משה גפני: החוק אושר בלי ההטבות במס.

משה גפני: ההטבות במס יעלו למליאת הכנסת ואני במליאת הכנסת אבקש שיתמכו בזה.

משה גפני: אם אתם תטענו שזה נושא תקציבי, נצטרך לגייס 50 חברי כנסת.

משה גפני: אם לא נצליח לגייס 50 חברי כנסת, הטבות המס שאנשים ייפלו בכל מיני מקומות בארץ, כולל בגבול הצפון, כולל בדרום, כולל בכל המקומות, ייפול עליכם ועל השר שלכם.

משה גפני: אני לא מעלה בחלומותיי השחורים ביותר שאתם תבואו ותמנעו את ההעברה בשעה שגם היועצת המשפטית של הוועדה אומרת שאין כאן עלות תקציבית.

משה גפני: הרי בגלל הבחירות זה יידחה בשבעה חודשים.

משה גפני: אנחנו מנסים לעשות את זה מסודר.

משה גפני: כנראה שאתם לא פרטנרים לעניין, אבל בסדר.

משה גפני: תודה רבה.